hu de hu hu hu hu hu hu en hu eo hu hu en hbs_lat hu hu hu hu hu hu hu en hu hu hu hu hu hu hu hu hu hu de de en hu hu hu hu hu hu hu hu hu hu hu hu en
Az internet biztonságáért agódnak a felhasználók – CCO Magazin
Egy új Eurobarométer-felmérés tanúsága szerint az internethasználók rendkívül aggályosnak ítélik a kiberbiztonság helyzetét:a válaszadók 89%-a tartózkodik a személyes adatok interneten történő közlésétől, 74%-uk véleménye szerint pedig az elmúlt évben megnőtt az esélye annak, hogy számítástechnikai bűnözés áldozatává váljunk.
Az európai internethasználók 12%-a volt már online csalás szenvedő alanya, míg 8%-uk személyazonosság-lopás áldozatául esett.Mindazonáltal az internetezők 53%-a egyetlen online jelszavát sem változtatta meg az elmúlt évek során.
„Ahogyan egyre több ember aknázza ki az internetben rejlő lehetőségeket és élvezi a digitális gazdaság előnyeit, nem véletlen, hogy a személyes adatok és az online fizetési műveletek biztonsága az egyik legaggályosabb kérdéssé vált mindannyiunk számára.Sokkal inkább meglepő azonban, hogy csupán az európaiak fele védekezik konkrét lépésekkel a számítástechnikai bűnözés ellen” – nyilatkozta Cecilia Malmström, az uniós belügyekért felelős biztos.
Az összes uniós tagállamból származó közel 27 000 európai polgár megkérdezésével készült felmérésből kitűnik, hogy szoros összefüggés áll fenn a számítástechnikai bűnözés veszélyeiről szóló tájékoztatás, illetve az emberek internetes tranzakciókkal kapcsolatos bizalma között.A banki ügyletek vagy vásárlások interneten történő intézése iránt kellő bizalommal rendelkezők többsége azt állítja, kellően tájékozottnak érzi magát a számítástechnikai bűnözést illetően.
„Nem szabad megengednünk, hogy a számítógépes bűnözők akadályozzanak bennünket az internet zavartalan használatában.Minél inkább tisztában vagyunk a veszélyekkel és tudjuk, hogyan védhetjük meg magunkat, annál teljesebbé tehetjük a digitalizált életünket” – jelentette ki Cecilia Malmström.
A felmérés további fontos megállapításai:
az internethasználók 53%-a állítja azt, hogy online vásárol árucikkeket és szolgáltatásokat, 52%-uk látogatja a közösségi oldalakat, 20%-uk pedig árucikkeket és szolgáltatásokat értékesít az interneten keresztül
a válaszadók 29%-a nem meri az internetet pl. online banki műveletek vagy online vásárlások céljára használni
59%-uk érzi úgy, hogy nem ismeri eléggé a számítógépes bűnözés veszélyeit
40%-uk aggódik amiatt, hogy illetéktelen személyek hozzáférnek a személyes adataikhoz és azokkal visszaélnek, 38%-uk pedig az online fizetési műveletek biztonságát tartja aggályosnak
Ez év márciusában a Bizottság javasolta, hogy 2013-ban állítsák fel a számítástechnikai bűnözés elleni küzdelem európai uniós központját (EC3), amely az európai polgárok és vállalkozások számára hivatott védelmet biztosítani az egyre inkább terjedő számítógépes fenyegetésekkel szemben.A számítástechnikai bűnözés elleni küzdelem európai uniós központja a szervezett bűnözői csoportok által elkövetett jogellenes online tevékenységekre összpontosít majd, különös tekintettel az elektronikus banki szolgáltatásokra és egyéb pénzügyi tevékenységekre irányuló támadásokra.A központ továbbá igyekszik majd módot találni arra, hogy hatékonyabb védelmet biztosítson a közösségi oldalak profiljainak az elektronikus bűnözéssel szemben, valamint tájékoztatást és elemzéseket nyújtson a nemzeti bűnüldöző hatóságok számára.Így ez utóbbiak hozzájárulhatnak az internetes személyazonosság-lopásokkal, a gyermekek szexuális kizsákmányolásával és a kritikus fontosságú európai infrastrukturális és információs rendszerekkel szembeni informatikai támadások elleni küzdelemhez.
Az EC3 várhatóan jövő év januárjában lesz működőképes.Az Europol hágai székhelyén jó ütemben halad a központ felállítása, ideértve egy, a számítástechnikai bűnözés elleni küzdelmet szolgáló laboratórium építését, mintegy 30 teljes munkaidős álláshely létrehozását, valamint kapcsolattartást a központ munkáját szakértők bevonásával segítő tagállamokkal.Az elmúlt hónapok során az Europol szintén jelentősen növelte a számítástechnikai bűncselekményekkel kapcsolatos tagállami vizsgálatokhoz nyújtott gyakorlati támogatást.A központ létrehozásának részeként kapcsolatokat építettek ki a számítástechnikai bűncselekményekkel foglalkozó nemzeti bűnüldöző egységekkel, valamint a magánszektor kiberbiztonságra és vírusmentesítésre szakosodott szereplőivel.
2010 szeptemberében az Európai Bizottság irányelvjavaslatot nyújtott be az új számítástechnikai bűnözési formák – köztük a nagyszabású számítógépes támadások – kezelésére.Az irányelvjavaslat konkrét intézkedéseket határoz meg,melyek közé tartozik a rosszindulatú számítógépes programok létrehozásának és értékesítésének büntetendővé tétele és az európai rendőri együttműködés fejlesztése.A javaslat célja, hogy erősítse a hálózati zavarokkal szembeni európai fellépést, valamint új súlyosbító körülményeket és magasabb büntetőjogi szankciókat vezessen be.Ezáltal hatékonyabban vehetjük majd fel a küzdelmet az informatikai rendszerek elleni nagyszabású számítógépes támadások egyre növekvő fenyegetésével és előfordulásával szemben.
Ezen intézkedéseken túl eljött az ideje, hogy az EU felvázolja elképzeléseit arra vonatkozóan, hogy miként fokozható a virtuális tér biztonsága tágabb értelemben véve.Ezt szem előtt tartva a Bizottság és az Európai Külügyi Szolgálat (EKSZ) jelenleg dolgozza ki a kiberbiztonság európai stratégiáját.A kiberbiztonságra vonatkozó átfogó megközelítéshez nem csupán a hatóságok bevonására van szükség, hanem – a számítástechnikai infrastruktúrák túlnyomó többségét tulajdonló és üzemeltető – magánszektor részvételére is.A stratégiának ki kell terjednie számos olyan szakpolitikai területre, amelyet a kiberbiztonsággal kapcsolatos veszélyek és fenyegetések hátrányosan érinthetnek.Olyan intézkedéseket kell magában foglalnia, amelyek többek között az infrastruktúra védelmére és a számítástechnikai bűnözés visszaszorítására, valamint bizonyos külső szempontokra – például a virtuális tér szerepe a demokratikus mozgalmakban és kapacitásépítés a harmadik országokban – irányulnak.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin